**ФОНДАЦИЯ ЗА ПРОЗРАЧНИ РЕГЛАМЕНТИ**

|  |  |  |
| --- | --- | --- |
| sinio_logo_final |  |  |



|  |
| --- |
| [Company name] |
| [Document title] |
| [Document subtitle] |

**РЕГЛАМЕНТ**

ЗА КАНДИДАТСТВАНЕ ЗА ПРИЗ

НА ФОНДАЦИЯ ЗА ПРОЗРАЧНИ РЕГЛАМЕНТИ

В ЧЕТИРИ КАТЕГОРИИ

**За постижения на администрациите,**

**реализирани през 2014 г.**

**Призът се връчва през 2015 г.**

**РЕГЛАМЕНТ**

ЗА КАНДИДАТСТВАНЕ ЗА ПРИЗ

НА ФОНДАЦИЯ ЗА ПРОЗРАЧНИ РЕГЛАМЕНТИ

В ЧЕТИРИ КАТЕГОРИИ

* НАЙ-ПРОЗРАЧНА ОБЛАСТНА АДМИНИСТРАЦИЯ
* НАЙ-ПРОЗРАЧНА ОБЩИНСКА АДМИНИСТРАЦИЯ
* НАЙ-ДОБРА ПРАКТИКА ЗА ПАРТНЬОРСТВО МЕЖДУ ОБЛАСТНА АДМИНИСТРАЦИЯ И СТРУКТУРИТЕ НА ГРАЖДАНСКОТО ОБЩЕСТВО ЗА РЕАЛИЗИРАНЕ НА ПРОЗРАЧНОСТ В ДЕЙСТВИЯТА НА АДМИНИСТРАЦИЯТА
* НАЙ-ДОБРА ПРАКТИКА ЗА ПАРТНЬОРСТВО МЕЖДУ ОБЩИНСКА АДМИНИСТРАЦИЯ И СТРУКТУРИТЕ НА ГРАЖДАНСКОТО ОБЩЕСТВО ЗА РЕАЛИЗИРАНЕ НА ПРОЗРАЧНОСТ В ДЕЙСТВИЯТА НА АДМИНИСТРАЦИЯТА

**За постижения на администрациите, реализирани през 2014 г.,**

**Призът се връчва през 2015 г.**

|  |  |
| --- | --- |
| **Награда** | Годишна преходна статуетка |
| **Обща цел** | Стимулиране на развитието и прилагането на публични и прозрачни регламенти в работата на администрацията.  Стимулиране на административната и гражданската активност за налагане на добри практики в работата на администрацията.  Насърчаване на диалога и взаимодействието между държавата, местното самоуправление, стопанските организации и гражданското общество при решаването на общественозначими проблеми. |
| **Специфични цели** | Повишаване на прозрачността и публичността на административното обслужване на гражданите и бизнеса – „отваряне” на администрацията към потребителите на административни услуги.  Повишаване на отчетността на администрацията пред гражданите и бизнеса.  Утвърждаване на партньорството между администрацията и структурите на гражданското общество за засилване на гражданския мониторинг и контрол за превенция на корупцията.  Подобряване на организацията и работните процеси вътре в администрацията за постигане на прозрачност и публичност на дейността й.  Повишаване на общественото доверие в българските институции. |
| **Кандидати** | Областни администрации  Общински администрации |
| **Партньори** | Структури на гражданското общество |
| **Срок за приемане на кандидатури** | 1 март – 31 май 2015 г. |
| **Срок за оценка** | 1 – 30 юни 2015 г. |
| **Връчване на наградата** | юли 2015 г. |
| **Териториален обхват** | Всички областни и общински администрации на територията на Република България |

**СЪДЪРЖАНИЕ**

[ВЪВЕДЕНИЕ 4](#_Toc410399571)

[I. СЪЩНОСТ И ОБОСНОВКА НА НАГРАДАТА 6](#_Toc410399572)

[1. НАГРАДАТА 6](#_Toc410399573)

[2. ОБОСНОВКА НА ЦЕЛИТЕ 6](#_Toc410399574)

[3. ОБОСНОВКА НА НАСТОЯЩАТА ПРОЦЕДУРА 7](#_Toc410399575)

[II. ПРАВИЛА ЗА ПРОВЕЖДАНЕ НА НАСТОЯЩAТА ПРОЦЕДУРА 7](#_Toc410399576)

[1. КРИТЕРИИ ЗА ДОПУСТИМОСТ 7](#_Toc410399577)

[1.1. ДОПУСТИМОСТ НА КАНДИДАТИТЕ 7](#_Toc410399578)

[1.2. ДОПУСТИМОСТ НА ПАРТНЬОРИТЕ 7](#_Toc410399579)

[1.3. ДОПУСТИМОСТ НА ДЕЙНОСТИТЕ 8](#_Toc410399580)

[2. НАЧИН НА КАНДИДАТСТВАНЕ 8](#_Toc410399581)

[2.1. ФОРМУЛЯР ЗА КАНДИДАТСТВАНЕ И ПОДКРЕПЯЩИ ДОКУМЕНТИ 8](#_Toc410399582)

[2.2. КЪДЕ И КАК СЕ ИЗПРАЩАТ КАНДИДАТУРИТЕ 9](#_Toc410399583)

[2.3. СРОК ЗА ПОДАВАНЕ И ОЦЕНКА НА КАНДИДАТУРИТЕ 10](#_Toc410399584)

[2.4. ДОПЪЛНИТЕЛНА ИНФОРМАЦИЯ И ЧЕСТО ЗАДАВАНИ ВЪПРОСИ 11](#_Toc410399585)

[3. ОЦЕНЯВАНЕ НА КАНДИДАТУРИТЕ 11](#_Toc410399586)

[3.1. ОЦЕНКА НА АДМИНИСТРАТИВНОТО СЪОТВЕТСТВИЕ 11](#_Toc410399587)

[3.2. ОЦЕНКА НА ДОПУСТИМОСТТА 11](#_Toc410399588)

[3.3. ОЦЕНКА НА КАЧЕСТВОТО 12](#_Toc410399589)

[III. СПИСЪК НА ПРИЛОЖЕНИЯТА 16](#_Toc410399590)

## ВЪВЕДЕНИЕ

**Понятия и определения**

***Публичност:*** Осъществяване на активен контакт на гражданите и представителите на местната общност с администрацията във всички процеси, които засягат тази общност.

***Прозрачност:*** Предоставянето на достъпна възможност за местната общност да разбере това, което се случва в администрацията (как действа тя, на базата на какви критерии взема своите решения и т.н.).

Съвременните начини за представяне на услуги от администрацията, които максимално осигуряват публичност и прозрачност са: електронното правителство, принципът за работа на едно гише, обществените форуми и съвети.

**Европейски контекст**

“Ефективната демокрация и доброто управление на всички нива са от съществена важност за предотвратяването на конфликти, утвърждаването на стабилитета и подпомагането на икономическия и социален прогрес, и следователно, за създаването на устойчиви общности, където хората искат да живеят и работят, сега и в бъдеще”.

Доброто управление е съществено изискване за дейността на всички нива на публичната администрация. На местно ниво то има фундаментално значение, защото местното управление е най-близо до гражданите и им предоставя основни за техния живот услуги. Точно на това ниво гражданите могат да усетят ясно принадлежността си към предприемането на действия в полза на обществото като цяло.

**СТРАТЕГИЯТА НА СЪВЕТА НА ЕВРОПА ЗА ИНОВАЦИИ И ДОБРО УПРАВЛЕНИЕ НА МЕСТНО НИВО,** приета във Валенсия през октомври 2007 г. има за цел да мобилизира и стимулира действия от страна на заинтересованите страни на национално и местно ниво, така че гражданите на всички европейски страни да се възползват от доброто демократично местно управление посредством постоянно подобряване на качеството на местните публични услуги, ангажиране на населението в обществения живот и провеждането на политики, съответстващи на законно обоснованите очаквания на хората. В преследване на тази цел, Стратегията си поставя следните три непосредствени цели:

* Гражданите да бъдат поставени в центъра на всички демократични институции и процеси;
* Местните власти постоянно да подобряват своето управление, в съответствие с посочените в Стратегията 12 Принципа;
* Държавите и регионалните власти да създават и утвърждават институционални предпоставки относно подобряване на местното управление, основавайки се на Европейската харта за местно самоуправление и други стандарти на Съвета на Европа.

**Принципите на добро демократично управление на местно ниво са:**

1. **Честно провеждане, представителност и обществено участие по време на избори** - да се осигурят реални възможности за всички граждани да упражняват правото си на глас по въпроси от обществен интерес;
2. **Отзивчивост** - да се осигури непрекъснато във времето посрещане на нуждите и законно обоснованите очаквания на гражданите от страна на местните власти;
3. **Ефикасност и ефективност** - да се гарантира постигане на целите чрез оптимално използване на наличните ресурси;
4. **Откритост и прозрачност** - да се осигурява обществен достъп до информация и да се улеснява разбирането за това, как се решават обществено значимите въпроси;
5. **Върховенство на закона** - да се гарантира честност, безпристрастност и предсказуемост;
6. **Етично поведение** - да се гарантира, че общественият интерес е поставен над личните интереси;
7. **Компетентност и капацитет** - да се гарантира, че местните представители на населението, както и назначаемите служители са в състояние да изпълняват своите задължения;
8. **Иновации и отвореност за промени** - да се гарантира, че се извлича практическа полза от въвеждането на нови решения и добри практики;
9. **Устойчивост и дългосрочна ориентация** - да се вземат под внимание интересите на бъдещите поколения;
10. **Стабилно финансово управление** - да се гарантира целенасочено и продуктивно използване на обществените фондове;
11. **Човешки права, културно разнообразие и социално единство** - да се гарантира, че са защитени всички граждани и е зачетено човешкото им достойнство, както и това, че никой от тях не е дискриминиран или изключен от обществения живот;
12. **Отчетност** - да се гарантира, че избираемите представители на властта и назначаемите общински служители поемат и носят отговорност за своите действия.

В рамките на Стратегията на европейско ниво е подета инициативата ***„Европейска седмица на местната демокрация”*** с оглед повишаване на съзнанието на гражданите за местното самоуправление и подкрепа на тяхното участие в обществения живот на местно ниво. Създадени са ***Европейски етикет за иновации и добро управление***, и ***Европейски приз за изключителни постижения*** с цел да се отличат заслужилите местни власти в Европа. На национално ниво са разработени Програми за действие, които представляват израз на общата ангажираност да се работи за подобряване на управлението на местно ниво.

Целта на Етикета за иновации и добро управление е да стимулира и инициира действия, с цел да гарантира, че:

* гражданите знаят, че имат право на добро управление, познават качеството на управление в своята община (информация) и изразяват очакванията си;
* местните власти разбират своите силни и слаби страни и знаят как да подобрят управлението си по възможно най-ефективен начин (оценка);
* местните власти приемат, че сравнение, както вътрешно, така и външно, е възможно и препоръчително, и че те могат да черпят вдъхновение от своите национали и европейски партньори (учейки се от другите).

С Приз за изключителни постижения се отбелязват най-добрите практики за местни власти, които прилагат успешно 12-те принципа на добро демократично управление.

# I. СЪЩНОСТ И ОБОСНОВКА НА НАГРАДАТА

## 1. НАГРАДАТА

С Решение №1/11.02.2009 г. на Настоятелството ФОНДАЦИЯ ЗА ПРОЗРАЧНИ РЕГЛАМЕНТИ стана учредител на приз в четири категории:

* **Категория 1:** „Най-прозрачна областна администрация”;
* **Категория 2:** „Най-прозрачна общинска администрация”;
* **Категория 3:** „Най-добра практика за партньорство между областна администрация и структурите на гражданското общество за реализиране на прозрачност в действията на администрацията”;
* **Категория 4:** „Най-добра практика за партньорство между общинска администрация и структурите на гражданското общество за реализиране на прозрачност в действията на администрацията”.

Наградата е годишна преходна статуетка, изработена от българския скулптор Райнис Гелов по идея и задание на Настоятелството. Статуетката символизира добрата воля за промяна към прозрачност и откритост в действията на администрацията, към „отваряне” на администрацията към гражданите и бизнеса. Статуетката изобразява фигура на целеустремен човек. Ръцете са разтворени като криле на птица и са призив за партньорство. Движението на фигурата е във възходяща посока и има аналогия с логото на фондацията. Статуетката е висока 50 см. и е изработена от бронз върху каменен постамент.

Администрациите, победителки в четирите категории, стават носители на приза за срок от една календарна година и предават статуетката на следващия победител в съответната категория. В случай че една администрация спечели наградата в дадена категория три поредни години, то статуетката остава нейно притежание завинаги. *(Пример за това са Община Добрич град (2011, 2012, 2013 г.) и Областна администрация Бургас (2011, 2012, 2013 г.).*

Администрациите, за които статуетката става притежание завинаги, могат да продължат да кандидатстват за приза и през следващите години.

## 2. ОБОСНОВКА НА ЦЕЛИТЕ

Анализите на състоянието на българската държавна и общинска администрация очертават необходимостта от подобряване на прилагането на някои от принципите на добро управление, като например по-добра ефективност и ефикасност, повече прозрачност и достъпност, по-добра координация.

Тази награда стимулира прилагането на принципите на добро управление и по-конкретно на законността на действията на администрацията и оптималното и целесъобразно използване на ресурсите за постигане на поставените цели. Чрез тази награда се повишава прозрачността, отчетността и контролът над държавната и общинската администрация от страна на гражданското общество.

Целта на наградата е да идентифицира и да покаже пред широката общественост, пред отговорните институции в нашата страна и ЕС добрите практики от дейността на българската администрация и положителния ефект от партньорството й с неправителствения сектор.

## 3. ОБОСНОВКА НА НАСТОЯЩАТА ПРОЦЕДУРА

Един от основните аспекти на доброто управление е гарантирането на прозрачността и отчетността на администрацията пред потребителите на услуги, пред широката общественост и пред всички заинтересовани от административната дейност лица. Смисълът на доброто управление съдържа в себе си насоченост „навън”, към обществото. Повишаването на прозрачността и отчетността на администрацията като аспекти на доброто управление по дефиниция предполага отчитането и съобразяването с мнението на всички заинтересовани страни относно съществуващото ниво на прозрачност и отчетност. Ангажираността на гражданското общество и активният външен мониторинг на административната дейност са едни от най-сигурните инструменти за гарантиране на ефективен контрол върху работата на администрацията.

В рамките на конкурса понятието „прозрачност” обхваща следните три измерения:

* **достъпност** – достъп до услуги и информация за структурата, функциите и дейността на администрацията;
* **обратна връзка** от потребителите на услуги и гражданско участие;
* **отчетност** – вътрешна за организацията и външна пред потребителите на услуги и местната общност.

# II. ПРАВИЛА ЗА ПРОВЕЖДАНЕ НА НАСТОЯЩAТА ПРОЦЕДУРА

Този Регламент установява правилата за допустимост, кандидатстване, оценяване и връчване на наградата на ФОНДАЦИЯ ЗА ПРОЗРАЧНИ РЕГЛАМЕНТИ.

## 1. КРИТЕРИИ ЗА ДОПУСТИМОСТ

Критериите за допустимост за кандидатстване за наградата са разделени в три групи и се отнасят до:

* Допустимост на кандидатите;
* Допустимост на партньорите;
* Допустимост на номинираните практики.

### 1.1. ДОПУСТИМОСТ НА КАНДИДАТИТЕ

За всичките четири категории допустими кандидати са:

* Областни администрации – категория 1 и категория 3;
* Общински администрации – категория 2 и категория 4.

### 1.2. ДОПУСТИМОСТ НА ПАРТНЬОРИТЕ

В категории:

* Най-прозрачна областна администрация,
* Най-прозрачна общинска администрация

партньори не са допустими. Всяка областна/общинска администрация кандидатства самостоятелно.

В категории:

* Най-добра практика за партньорство между областна администрация и структурите на гражданското общество за реализиране на прозрачност в действията на администрацията,
* Най-добра практика за партньорство между общинска администрация и структурите на гражданското общество за реализиране на прозрачност в действията на администрацията

партньорството е задължително условие за кандидатстване. Партньори на администрациите трябва да бъдат структури на гражданското общество.

### 1.3. ДОПУСТИМОСТ НА ДЕЙНОСТИТЕ

Кандидатурите трябва да са в съответствие с хоризонталните принципи на ЕС (равенство между половете и превенция на дискриминацията, иновации и прилагане на политики, партньорство и устойчиво развитие) и да допринасят за постигането на заложената цел на наградата, като са **насочени към специфичните цели на конкурса,** а именно:

* Повишаване на прозрачността и публичността на административното обслужване на гражданите и бизнеса – „отваряне” на администрацията към потребителите на административни услуги;
* Повишаване на отчетността на администрацията пред гражданите и бизнеса;
* Утвърждаване на партньорството между администрацията и структурите на гражданското общество за засилване на гражданския мониторинг и контрол за превенция на корупцията;
* Подобряване на организацията и работните процеси вътре в администрацията за постигане на прозрачност и публичност на дейността й;
* Повишаване на общественото доверие в българските институции.

Насърчават се **иновативността, въвеждането и промотирането на добри практики,** които да могат да се прилагат и в други администрации.

Допустими са дейности, които имат за цел да **продължават, надграждат или мултиплицират резултати,** постигнати в рамките на други проектно финансирани дейности.

## 2. НАЧИН НА КАНДИДАТСТВАНЕ

### 2.1. ФОРМУЛЯР ЗА КАНДИДАТСТВАНЕ И ПОДКРЕПЯЩИ ДОКУМЕНТИ

Кандидатурите за наградата се представят във формуляр за кандидатстване за приз на ФОНДАЦИЯ ЗА ПРОЗРАЧНИ РЕГЛАМЕНТИ в четири категории **(Приложения 1 - 4).** Приложения 1 и 2 предвиждат подкрепящи документи, които са посочени в самите формуляри.

**Формулярът за кандидатстване и подкрепящите документи се попълват и подават само по електронен път.**

Формулярът за кандидатстване не трябва да бъде попълван на ръка.

Формулярът за кандидатстване и подкрепящите документи не трябва да бъдат разпечатвани на хартия, подписвани и заверявани.

Задължително условие е в края на всеки формуляр за участие да бъде посочен **служител от администрацията за контакт** с координати за връзка, за да се осигури надеждна и навременна обратна връзка от екипа на фондацията в хода на конкурса.

При вземане на решение дали даден подкрепящ документ да бъде приет като достатъчно доказателство, за да бъдат присъдени точки за съответния въпрос, ръководещият принцип е гледната точка на потребителя. Когато във въпрос от формуляра има изискване за публичен достъп до даден документ (например регистър), не е достатъчно само да се изпрати този документ на електронната поща на фондацията, тъй като това не дава представа как той става достъпен за гражданите. Необходимо е също да се илюстрира възможността за достъп до документа – например чрез линк към сайта на администрацията, снимка от табло или сайт, където е публикуван документът и пр. Целта на конкурса е да помогне на кандидатстващите администрации да погледнат дейността си през очите на потребителите на публични услуги.

При вземане на решение дали даден подкрепящ документ да бъде приет като достатъчно доказателство, за да бъдат присъдени точки за съответния въпрос, се взема също така предвид и актуалността на документа към датата на кандидатстване, т.е да съдържа информация за годината за която се кандидатства, а не за отминали периоди. Това важи както за изпратените материали по електронен път, така и за качените документи на интернет страниците.

### 2.2. КЪДЕ И КАК СЕ ИЗПРАЩАТ КАНДИДАТУРИТЕ

Кандидатурите се изпращат на електронната поща на ФОНДАЦИЯ ЗА ПРОЗРАЧНИ РЕГЛАМЕНТИ – [**office@ftr-bg.org**](mailto:office@ftr-bg.org) и само в краен случай на адреса на фондацията: София 1000, бул. „Дондуков” № 11, ет.2 – **записани на електронен носител**.

Кандидатурите се приемат само в електронен вариант по няколко съображения:

* Подкрепа и насърчаване на електронното правителство;
* Грижа към опазване на природата;
* Кандидатурите за най-добра практика за партньорство между областна/общинска администрация и структурите на гражданското общество за реализиране на прозрачност в действията на администрацията ще се публикуват на сайта на ФОНДАЦИЯ ЗА ПРОЗРАЧНИ РЕГЛАМЕНТИ – [**www.ftr-bg.org**](http://www.ftr-bg.org) – с цел популяризация на добрите примери.

**Препоръки:**

1. С цел да се улесни обработката и оценяването на кандидатурите в категории „Най-прозрачна областна администрация” и „Най-прозрачна общинска администрация”, е необходимо **всеки подкрепящ документ да бъде обозначен** по такъв начин, че да се разбира за кой въпрос от съответния формуляр се отнася. Това може да бъде постигнато например чрез включване номера на въпроса в името на файла, съдържащ подкрепящия документ към този въпрос, или чрез посочване името на файла в графа „ДА“ във формуляра за кандидатстване.
2. В категория 1 и 2 често пъти се налага изпращане на големи по обем файлове. Допустимо е на електронен адрес [**office@ftr-bg.org**](mailto:office@ftr-bg.org) да се изпрати само формуляра за кандидатстване, а чрез интернет сайт за споделяне на големи файлове да се изпрати архивиран файл с приложенията, насочен към [**office@ftr-bg.org**](mailto:office@ftr-bg.org).
3. При архивиране на файлове да се използват кратки наименования, изписани с латински букви, структурирани в малко на брой папки. В противен случай съществува риск от загуба на файлове при тяхното разархивиране.

### 2.3. СРОК ЗА ПОДАВАНЕ И ОЦЕНКА НА КАНДИДАТУРИТЕ

Кандидатури за приза на ФОНДАЦИЯ ЗА ПРОЗРАЧНИ РЕГЛАМЕНТИ в четирите категории се приемат в периода от **1 март - 31 май 2015 г.** включително.

Кандидатурите в категории:

* Най-прозрачна областна администрация,
* Най-прозрачна общинска администрация

се оценяват от комисия, назначавана със заповед на управителя на ФОНДАЦИЯ ЗА ПРОЗРАЧНИ РЕГЛАМЕНТИ. Оценката се извършва в периода **1 – 30 юни 2015 г.** по методика, описана в т. 3. от настоящия Регламент.

При необходимост, срокът за подаване и оценка може да бъде удължен, но не повече от един календарен месец. Информация за това се качва на уебсайта на ФОНДАЦИЯ ЗА ПРОЗРАЧНИ РЕГЛАМЕНТИ [**www.ftr-bg.org**](http://www.ftr-bg.org)

Кандидатурите в категории:

* Най-добра практика за партньорство между областна администрация и структурите на гражданското общество за реализиране на прозрачност в действията на администрацията,
* Най-добра практика за партньорство между общинска администрация и структурите на гражданското общество за реализиране на прозрачност в действията на администрацията

се оценяват от областните и общинските администрации чрез [изпращане](http://изпращане) на е-mail от официалната електронна поща на администрацията до официалната електронна поща на фондацията - **office@ftr-bg.org.** Гласуването се извършва в периода **1 – 30 юни 2015 г.** по следния начин:

* Всяка една областна администрация има право да номинира само една практика на **друга** областна администрация, публикувана в сайта на фондацията - [**www.ftr-bg.org**](http://www.ftr-bg.org);
* Всяка една общинска администрация има право да номинира само една практика на **друга** общинска администрация, публикувана в сайта на фондацията - [**www.ftr-bg.org**](http://www.ftr-bg.org);

Всеки гласувал получава e-mail за потвърждение, че гласът му е бил отчетен. Комисията, назначена за оценка на кандидатурите в категории 1 и 2, има ангажимента да провери и преброи номинациите за „Най-добра практика за партньорство” и да излъчи победителите. При равен брой номинации за една практика, решението се взема от комисията с явно гласуване и публичен протокол от заседанието.

При необходимост, срокът за гласуване може да бъде удължен, но не повече от един календарен месец. Информация за това се качва на уебсайта на ФОНДАЦИЯ ЗА ПРОЗРАЧНИ РЕГЛАМЕНТИ [**www.ftr-bg.org**](http://www.ftr-bg.org)

**Призът се връчва на специална церемония през месец юли 2015 г.**

### 2.4. ДОПЪЛНИТЕЛНА ИНФОРМАЦИЯ И ЧЕСТО ЗАДАВАНИ ВЪПРОСИ

Въпроси могат да се изпращат по всяко време до офиса на фондацията:

София 1000, бул. „Дондуков” № 11, ет. 2

Тел/факс: 02/987 33 05

E-mail: office@ftr-bg.org

Въпросите и отговорите се публикуват в сайта на ФОНДАЦИЯ ЗА ПРОЗРАЧНИ РЕГЛАМЕНТИ – [**www.ftr-bg.org**](http://www.ftr-bg.org)

В процеса на обработка на постъпили кандидатури възникват казуси и въпроси, чиито отговори се публикуват на интернет страницата на фондацията [**www.ftr-bg.org**](http://www.ftr-bg.org) в подраздел „FAQs” на раздел „Приз”. На всички кандидатстващи администрации се препоръчва в процеса на подготовка на формулярите за кандидатстване да се запознаят с текущия списък с въпроси и отговори.

## 3. ОЦЕНЯВАНЕ НА КАНДИДАТУРИТЕ

Кандидатите за приза на ФОНДАЦИЯ ЗА ПРОЗРАЧНИ РЕГЛАМЕНТИ се оценяват на 3 етапа – от сътрудник на фондацията (за 1-ви и 2-ри етап) и от комисия, назначeна със заповед на управителя на ФОНДАЦИЯ ЗА ПРОЗРАЧНИ РЕГЛАМЕНТИ (за 3-ти етап):

* оценка на административно съответствие;
* оценка на допустимостта;
* оценка на качеството.

### 3.1. ОЦЕНКА НА АДМИНИСТРАТИВНОТО СЪОТВЕТСТВИЕ

Оценката на административното съответствие се отнася до изпълнението на формални критерии към кандидатурите:

* форма и пълнота на кандидатурите – съгласно раздел II, т. 2.1;
* начин на подаване на кандидатурите – съгласно раздел II, т. 2.2;
* срок за подаване на кандидатурите – съгласно раздел II, т. 2.3.

Изпълнението на всеки критерий се оценява с „да” или „не” от сътрудник на фондацията още в хода на приемане на кандидатурите. В случай на констатирано административно несъответствие, съответната администрация ще бъде уведомена за непълнотите и несъответствията в кандидатурата си и от служителя за контакт в администрацията може да бъде поискана допълнителна информация или подкрепящи документи.

### 3.2. ОЦЕНКА НА ДОПУСТИМОСТТА

Оценката на допустимостта се извършва чрез прилагане на критериите за допустимост, разгледани в раздел ІІ, т.1 от настоящия Регламент за кандидатстване. Изпълнението на всеки критерий се оценява с „да” или „не” от сътрудник на фондацията още в хода на приемане на кандидатурите. В случай на констатирана недопустимост на кандидат или партньор, съответната администрация ще бъде уведомена за несъответствието в кандидатурата си и от служителя за контакт в администрацията може да бъде поискана допълнителна информация или корекция на кандидатурата в срока за кандидатстване.

### 3.3. ОЦЕНКА НА КАЧЕСТВОТО

Оценката на качеството се извършва по различен начин за двете групи категории:

* Най-прозрачна областна/общинска администрация;
* Най-добра практика за партньорство между областна/общинска администрация и структурите на гражданското общество за реализиране на прозрачност в действията на администрацията.

#### 3.3.1. ОЦЕНКА НА КАЧЕСТВОТО В КАТЕГОРИИ:

* Най-прозрачна областна администрация;
* Най-прозрачна общинска администрация.

Оценката на качеството в тези категории се извършва от комисия, назначена със заповед на управителя на ФОНДАЦИЯ ЗА ПРОЗРАЧНИ РЕГЛАМЕНТИ, по следната **методика:**

Формулярът за кандидатстване за приза в категория „Най-прозрачна областна администрация“ съдържа **14 въпроса** с по два възможни отговора - „ДА” и „НЕ”, както и един допълнителен въпрос със свободен отговор.

Формулярът за кандидатстване за приза в категория „Най-прозрачна общинска администрация“ съдържа **15 въпроса** с по два възможни отговора - „ДА” и „НЕ”, както и един допълнителен въпрос със свободен отговор.

* Всеки отговор „НЕ” на който и да е въпрос носи 0 т.
* Броят точки, които носи отговор „ДА” на даден въпрос, е указан в самия въпрос (Виж Приложения 1 и 2).
* За всяка постъпила кандидатура комисията прави оценка на функционалността на интернет страницата на администрацията по методика, специално разработена за целта. Получената по този начин оценка на интернет страницата, умножена по коефициент 0,25, се прибавя към сумарния резултат от останалите въпроси във формуляра. Оценката на интернет страницата носи приблизително между 0 и 7 т.

Всички точки се сумират за определяне на оценката на дадена кандидатура. Максималната оценка за 2014 г. и за двете категории „Най-прозрачна областна администрация“ и „Най-прозрачна общинска администрация“ може да бъде **57 точки.**

**Внимание:**

1. **Въпрос, на който е отговорено с „ДА”, но към който не е изпратен подкрепящ документ или този документ не обхваща годината, за която се кандидатства, получава 0 т.**
2. **За въпрос, на който е отговорено с „НЕ“, директно се начисляват 0 т., без да се търсят доказателства и подкрепящи документи (дори да са налични и публично достъпни такива).**

След приключване на работата си комисията излиза с решение за класиране на кандидатите, подредени в низходящ ред по брой получени точки. Решението на комисията е окончателно и се публикува на интернет страницата на фондацията [**www.ftr-bg.org**](http://www.ftr-bg.org).

#### 3.3.2. ОЦЕНКА НА КАЧЕСТВОТО В КАТЕГОРИИ:

* Най-добра практика за партньорство между областна администрация и структурите на гражданското общество за реализиране на прозрачност в действията на администрацията;
* Най-добра практика за партньорство между общинска администрация и структурите на гражданското общество за реализиране на прозрачност в действията на администрацията.

Оценката на качеството в тези категории се извършва от [областните](http://областните) и общинските администрации чрез номиниране само на една практика на колеги от друга администрация (без собствената). Номинирането става чрез изпращане на **подписан сканиран Формуляр за номинация на най-добра практика за парньорство между областна/общинска администрация и структурите на гражданското общество** пое-mail от официалната електронна поща на администрацията до официалната електронна поща на фондацията - **office@ftr-bg.org**. Формулярът ще бъде изпратен допълнително в хода на конкурса от екипа на фондацията. Гласуването се извършва по следния начин:

* Всяка една областна администрация има право да номинира само една практика на **друга** областна администрация, публикувана в сайта на фондацията - [**www.ftr-bg.org**](http://www.ftr-bg.org);
* Всяка една общинска администрация има право да номинира само една практика на **друга** общинска администрация, публикувана в сайта на фондацията - [**www.ftr-bg.org**](http://www.ftr-bg.org);

Всеки гласувал получава e-mail за потвърждение, че гласът му е бил отчетен. Комисията, назначена за оценка на кандидатурите в категории 1 и 2, има ангажимента да провери и преброи номинациите и да излъчи победителите. При равен брой номинации за една практика, решението се взема от комисията с явно гласуване и публичен протокол от заседанието.

Кандидатурите се публикуват в специален раздел в сайта на фондацията целогодишно, веднага след получаването на положителни оценки за административно съответствие и допустимост. Това се прави с цел непрекъснато популяризиране на добрите практики.

#### ТАБЛИЦА ЗА ОЦЕНКА НА ФУНКЦИОНАЛНОСТТА НА ИНТЕРНЕТ СТРАНИЦИТЕ НА ОБЛАСТНИТЕ И ОБЩИНСКИТЕ АДМИНИСТРАЦИИ

|  |  |  |
| --- | --- | --- |
|  | **КРИТЕРИИ** | **ОЦЕНКИ** |
| **1.** | **Функционалност на сайта**  \* За да се счита сайтът напълно функционален, той не трябва да зависи от използваната от потребителя програма за достъп до интернет (браузър). |  |
| 1.1. | Четивност – шрифт (размер и цвят) и форматиране на текстовете | (1) добра; (0) лоша |
| 1.2. | Структура (карта на сайта) / достъпност на информацията | (2) много добре организиран (лесен за ориентиране и намиране на информация) |
| (1) сравнително добре организиран |
| (0) лошо организиран (труден за ориентиране и намиране на информацията) |
| 1.3. | Информативна функционалност  (информацията се оценява в зависимост от свързаността и с работата на администрацията) | (2) подробна и достатъчна информация |
| (1) недостатъчна информация |
| (0) липсва необходимата информация |
| 1.4. | Възможност за търсене на сайта (търсачка) | (2) наличие на търсачка, функционираща самостоятелно |
| (1) наличие на търсачка, препращаща към външни търсачки |
| (0) липсва или неработеща търсачка |
|  |  |  |
| **2.** | **Структура на администрацията** | (1) да; (0) не |
|  |  |  |
| **3.** | **Функции/правомощия на администрацията** | (1) да; (0) не |
|  |  |  |
| **4.** | **Административни услуги** |  |
| 4.1. | Описание на предлаганите административни услуги | (1) да; (0) не |
| 4.2. | Срокове за изпълнение на административните услуги | (1) да; (0) не |
| 4.3. | Цени на административните услуги | (1) да; (0) не |
| 4.4. | Описание на необходимите документи към заявлението за предоставяне на административни услуги | (1) да; (0) не |
| 4.5. | Налични за изтегляне и попълване формуляри | (1) да; (0) не |
|  |  |  |
| **5.** | **Електронни услуги - възможности за електронно подаване и получаване на документи** | (1) да; (0) не |
|  |  |  |
| **6.** | **Координати на администрацията** |  |
| 6.1. | Адрес, телефон, e-mail | (1) да; (0) не |
| 6.2. | Работно време | (1) да; (0) не |
| 6.3. | Приемни дни | (1) да; (0) не |
|  |  |  |
| **7.** | **Обратна връзка** |  |
| 7.1. | \*Анкети | (1) да; (0) не |
| 7.2. | \*Форуми | (1) да; (0) не |
| 7.3. | Възможност за e-mail връзка за подаване на сигнали за корупция, оплаквания от лошо обслужване, похвали и предложения и пр.  \* Става въпрос само за анкети и форуми, свързани с дейността на администрацията и възможност за е-мейл връзка със самата администрация, а не с други държавни органи и/или комисии. | (1) да; (0) не |
|  |  |  |
| **8.** | **Полезни връзки и препратки** | (1) да; (0) не |
|  |  |  |
| **9.** | **Публикации, свързани с работата на администрацията** |  |
| 9.1. | Новини и предстоящи събития | (1) да; (0) не |
| 9.2. | Решения/проекторешения | (1) да; (0) не |
| 9.3. | Обяви/конкурси/търгове | (1) да; (0) не |
| 9.4. | Стратегически документи на администрацията, доклади и оценки за изпълнението им, актуализации на документите. | (1) да; (0) не |
|  |  |  |
| **10.** | **Профил на купувача в съответствие с чл.22б от ЗОП** | (2) напълно съответстващ |
| (1) съответстващ частично (непълно съдържание и/или не е актуализиран) |
| (0) липсва профил на купувача |

# III. СПИСЪК НА ПРИЛОЖЕНИЯТА

**Приложение 1:** Формуляр за кандидатстване за приз на ФОНДАЦИЯ ЗА ПРОЗРАЧНИ РЕГЛАМЕНТИ в категория „Най-прозрачна областна администрация”;

**Приложение 2:** Формуляр за кандидатстване за приз на ФОНДАЦИЯ ЗА ПРОЗРАЧНИ РЕГЛАМЕНТИ в категория „Най-прозрачна общинска администрация”;

**Приложение 3:** Формуляр за кандидатстване за приз на ФОНДАЦИЯ ЗА ПРОЗРАЧНИ РЕГЛАМЕНТИ в категория „Най-добра практика за партньорство между областна администрация и структурите на гражданското общество за реализиране на прозрачност в действията на администрацията”;

**Приложение 4:** Формуляр за кандидатстване за приз на ФОНДАЦИЯ ЗА ПРОЗРАЧНИ РЕГЛАМЕНТИ в категория „Най-добра практика за партньорство между общинска администрация и структурите на гражданското общество за реализиране на прозрачност в действията на администрацията”.

|  |  |  |  |
| --- | --- | --- | --- |
| **ФОРМУЛЯР**  **за кандидатстване за приз на ФОНДАЦИЯ ЗА ПРОЗРАЧНИ РЕГЛАМЕНТИ**  **в категория**  ***„Най-прозрачна областна администрация”***  ***Указания за попълване на формуляра:*** *Формулярът съдържа 14 въпроса с по два възможни отговора - „ДА” и „НЕ”, както и един допълнителен въпрос със свободен отговор.*   * *Всеки отговор „НЕ” на който и да е въпрос носи 0 т.* * *Броят точки, които носи отговор „ДА” на даден въпрос, е указан в самия въпрос.* * *За всяка постъпила кандидатура комисията прави оценка на функционалността на интернет страницата на администрацията по методика, специално разработена за целта. Получената по този начин оценка на интернет страницата, умножена по коефициент 0,25, се прибавя към сумарния резултат от останалите въпроси във формуляра.* * *Всички точки се сумират за определяне на оценката на дадена кандидатура.* * *Кандидатите попълват само графи „ДА” или „НЕ”, като:* * *Ако отговорът е „ДА“, в графа „ДА“ кандидатът посочва името на файла, който прилага като доказателство или линк към документа, който показва, че доказателството е и публично достъпно. За да улесните обработката на кандидатурите, моля да отбележите в името на файла на всеки подкрепящ документ номера на въпроса от формуляра, за който се отнася.* * *Ако отговорът е „НЕ“, в графа „НЕ“ кандидатът записва „НЕ“.* * *Въпрос, на който е отговорено с „ДА”, но към който не е изпратен подкрепящ документ (файл или линк) или този документ не обхваща годината, за която се кандидатства, получава 0 т.* * *За въпрос, на който е отговорено с „НЕ“, директно се начисляват 0 т., без да се търсят доказателства и подкрепящи документи (дори такива да са налични и публично достъпни).* | | | |
| **№** | **Областна администрация ................................** | **Да** | **Не** |
| **I.** | **Достъп до услуги и информация** |  |  |
| 1 | Информирани ли са и по какъв начин гражданите за Областната стратегия за развитие и за процеса на нейната реализация (междинни и последващи оценки, доклади и актуализации)?  *При положителен отговор, посочете в графа „ДА“ доказателствата, които прилагате като файл или линк на сайта – копия на информационно табло, сайт, публикации в местни медии и други средства за разгласа на обособени за целта обществени места. За всеки информационен канал (информационни табла, интернет страница, публикации в местни медии, TV, радио и др.), по който документите стават публично достъпни, се присъждат по 0,5 т. (мах. 3 т.)* |  |  |
| 2 | Информирани ли са и по какъв начин гражданите на областта през 2014 г. за издадени обществено значими заповеди и актове на областния управител за организирането и провеждането на събития, публични обсъждания, съгласувателни процедури и др. подобни прояви на областния управител и областната администрация?  *При положителен отговор, посочете в графа „ДА“ доказателствата, които прилагате като файл или линк на сайта - копия на информационно табло, сайт, публикации в местни медии и други средства за разгласа на обособени за целта обществени места. За всеки информационен канал (информационни табла, интернет страница, публикации в местни медии, TV, радио и др.), по който документите стават публично достъпни, се присъждат по 0,5 т. (мах. 3 т.)* |  |  |
| 3 | Има ли на сайта на администрацията обособена секция „Достъп до информация“, в която се публикува изискуемата по чл. 15 и чл. 15а от ЗДОИ информация?  *При положителен отговор, посочете в графа „ДА“ доказателствата, които прилагате като файл или линк на сайта:*   * *приети и налични на сайта вътрешни правила относно достъпа до обществена информация и реда за достъп до публичните регистри, съхранявани от административната структура – 0,5 т.* * *описание на правомощията на административния орган и данни за организацията, функциите и отговорностите на ръководената от него администрация – 0,5 т.* * *списък на издадените актове в изпълнение на неговите правомощия – 0,5 т.* * *описание на информационните масиви и ресурси, използвани от съответната администрация – 0,5 т.* * *наименованието, адреса, телефона и работното време на звеното в съответната администрация, което отговаря за приемането на заявленията за предоставяне на достъп до информация – 0,5 т.* * *публикуван годишен отчет за постъпилите заявления за достъп до обществена информация, който включва и данни за направените откази и причините за това – 0,5 т.* |  |  |
| 4 | Създадена ли е възможност за извършване на справки относно движението на документи и/или подаване на заявки за услуги по електронен път?  *При положителен отговор, посочете в графа „ДА“ доказателствата, които прилагате като копие/препратка към сайта на администрацията с доказателство за:*   * *възможност за деловодна справка с код за достъп – 1 т.* * *възможност за заявяване на услуги по електронен път – 1 т.* * *възможност за получаване на услуги по електронен път – 1 т.* |  |  |
| **\*** | Оценка на функционалността на интернет страницата на областната администрация  *Оценката ще бъде извършена от членове на комисията по методология, специално разработена за целта и описана в регламента за конкурса.. Оценката на интернет страницата, умножена по коефициент 0,25, ще бъде прибавена към сумарния резултат от останалите въпроси във формуляра (ще носи приблизително между 0 и 7 т.)* |  |  |
| **II.** | **Обратна връзка от потребителите на услуги и гражданско участие** |  |  |
| 5 | Създала ли е администрацията канали за приемане на сигнали за корупция (например „горещ” телефон, кутия за сигнали за корупция, е-адрес, онлайн подаване на сигнал)?  *При положителен отговор, посочете в графа „ДА“ доказателствата, които прилагате, като файл или линк на сайта. За всеки канал се дават по 0,5 т. (мах. 2 т.) + 1 т. за наличие на утвърдени правила за приемане и обработка на сигналите + 1 т. ако тези правила са публикувани на сайта.* |  |  |
| 6 | Провеждат ли се изнесени приемни на областния управител за граждани?  *При положителен отговор, посочете в графа „ДА“ доказателствата, които прилагате като файл или линк на сайта:*   * *график на проведените приемни дни в населените места на областта през последната година – 1 т.* * *протокол от поне една среща – 1 т.* * *решения, взети въз основа на обратната връзка от гражданите – 2 т.* |  |  |
| 7 | Функционира ли обществен съвет за противодействие на корупцията с представителство на всички заинтересовани страни (неправителствени организации, медии, полиция, работодатели, синдикати), по какви критерии са определени неговите членове и обявени ли са те (критериите и членовете) публично?  *При положителен отговор, посочете в графа „ДА“ доказателствата, които прилагате, като файл или линк на сайта:*   * *копиe от минимум 1 заседание на обществения съвет през годината – 1 т.* * *описание на членовете на съвета и критериите, по които са избрани – 1 т.* * *копие от публичното обявяване на членовете и критериите – 1 т.* * *кратко представяне на резултатите от дейността на съвета през настоящата година – 1 т.* |  |  |
| 8 | Провежда ли администрацията „Ден на отворените врати”?  *При положителен отговор, посочете в графа „ДА“ доказателствата, които прилагате, като файл или линк на сайта - график/дневен ред на организираните „Дни на отворените врати” през настоящата година и снимки – 1 т.* |  |  |
| 9 | Провеждани ли са през календарната 2014 година допитвания до гражданите по обществено значими въпроси чрез анкети, събрания или други форми?  *При положителен отговор, посочете в графа „ДА“ доказателствата, които прилагате като файл или линк на сайта към:*   * *подкрепящи документи за допитването (анкетен лист, протокол от събрание, среща или друго събитие) – 1 т.* * *документ, съдържащ анализ и/или препоръки от допитването – 1 т.* * *документ, доказващ включването на препоръки в някакъв план за действие – 2 т.* |  |  |
| **III.** | **Отчетност** |  |  |
| **3.1.** | **Вътрешна отчетност и вътрешни процеси, насочени към постигане на по-голяма прозрачност** |  |  |
| 10 | Има ли администрацията внедренa системa за управление на качеството и информационната сигурност?  *При положителен отговор, посочете в графа „ДА“ доказателствата, които прилагате като файл или линк на сайта - сканирано копие на сертификата,* ***валиден към 31.12.2014 г.:***   * *за внедрена система ISO 9001 – 1 т.* * *за внедрена система ISO 27001 – 1 т.* * *за внедрена система CAF – 2 т.* |  |  |
| 11 | Има ли администрацията план/комуникационна стратегия за прозрачно управление и разработени антикорупционни мерки?  *При положителен отговор, посочете в графа „ДА“ доказателствата, които прилагате като файл или линк на сайта към:*   * *план/комуникационна стратегия за прозрачно управление (с включени антикорупционни мерки) – 1 т.* * *отчет за изпълнението на плана/комуникационната стратегия за прозрачно управление – 2 т.* |  |  |
| **3.2.** | **Отчетност пред потребителите на услуги** |  |  |
| 12 | Прави ли се от администрацията периодичен публичен анализ на обратната връзка с гражданите (жалби, похвали, препоръки, интернет форум), по какъв начин и на какъв период от време?  *При положителен отговор, посочете в графа „ДА“ доказателствата, които прилагате като файл или линк на сайта към:*   * *вътрешен анализ на обратната връзка (в отчет) – 1 т.* * *доказателство за публикуван такъв анализ – 2 т.* * *документ за предприети действия вследствие на обратната връзка от гражданите – 2 т.* |  |  |
| 13 | Поддържат ли се актуални регистри на държавната собственост в областта и на сделките с недвижими имоти, собственост на държавата и публично достъпни ли са?  *При положителен отговор, посочете в графа „ДА“ доказателствата, които прилагате като файл или линк на сайта към копие от документа и описание на начина, по който той се поддържа (със заповед на областния управител или друга процедура) и по който става достъпен за гражданите:*   * *за актуален публичен регистър на държавната собственост - 1 т. при наличие на документа и осигурен публичен достъп до него по определена процедура + 1 т., ако се покаже, че е публикуван на сайта и достъпът до него е абсолютно свободен;* * *за актуален публичен регистър на разпоредителните сделки с недвижими имоти, собственост на държавата - 1 т. при наличие на документа и осигурен публичен достъп до него по определена процедура + 1 т., ако се покаже, че е публикуван на сайта и достъпът до него е абсолютно свободен.* |  |  |
| 14 | Има ли създаден публичен регистър на проектите – разработвани, подавани, спечелени, изпълнявани от областната администрация?  *При положителен отговор, посочете в графа „ДА“ доказателствата, които прилагате като файл или линк на сайта към регистъра - 1 т. при наличие на документа + 1 т., ако се покаже, че е публично достъпен.* |  |  |
| 15. Описание (до 300 думи) по Ваш избор на добре работеща практика за осигуряване на прозрачност в дейността на администрацията (която не е обхваната в настоящия въпросник и не е резултат от партньорство) за включване в наръчник с добри практики – *носи до 3 допълнителни точки.* | | | |
| Служител за контакт:  Координати: | | | |

|  |  |  |  |
| --- | --- | --- | --- |
| **ФОРМУЛЯР**  **за кандидатстване за приз на ФОНДАЦИЯ ЗА ПРОЗРАЧНИ РЕГЛАМЕНТИ**  **в категория**  ***„Най-прозрачна общинска администрация”***  ***Указания за попълване на формуляра:*** *Формулярът съдържа 15 въпроса с по два възможни отговора - „ДА” и „НЕ”, както и един допълнителен въпрос със свободен отговор.*   * *Всеки отговор „НЕ” на който и да е въпрос носи 0 т.* * *Броят точки, който носи отговор „ДА” на даден въпрос, е указан в самия въпрос.* * *За всяка постъпила кандидатура комисията прави оценка на функционалността на интернет страницата на администрацията по методика, специално разработена за целта. Получената по този начин оценка на интернет страницата, умножена по коефициент 0,25, се прибавя към сумарния резултат от останалите въпроси във формуляра.* * *Всички точки се сумират за определяне на оценката на дадена кандидатура.* * *Кандидатите попълват само графи „ДА” или „НЕ”, като:* * *Ако отговорът е „ДА“, в графа „ДА“ кандидатът посочва името на файла, който прилага като доказателство или линк към документа, който показва, че доказателството е и публично достъпно. За да улесните обработката на кандидатурите, моля да отбележите в името на файла на всеки подкрепящ документ номера на въпроса от формуляра, за който се отнася.* * *Ако отговорът е „НЕ“, в графа „НЕ“ кандидатът записва „НЕ“.* * *Въпрос, на който е отговорено с „ДА”, но към който не е изпратен подкрепящ документ (файл или линк) или този документ не обхваща годината, за която се кандидатства, получава 0 т.* * *За въпрос, на който е отговорено с „НЕ“, директно се начисляват 0 т., без да се търсят доказателства и подкрепящи документи (дори такива да са налични и публично достъпни).* | | | |
| **№** | **Общинска администрация ...............................** | **Да** | **Не** |
| **I.** | **Достъп до услуги и информация** |  |  |
| 1 | Информирани ли са и по какъв начин гражданите за Общинския план за развитие и за процеса на неговата реализация (годишни доклади, междинни и последващи оценки, актуализации)?  *При положителен отговор, посочете в графа „ДА“ доказателствата, които прилагате, като файл или линк на сайта - копия на информационно табло, сайт, публикации в местни медии и други средства за разгласа на обособени за целта обществени места. За всеки информационен канал (информационни табла, интернет страница, публикации в местни медии, TV, радио и др.), по който документите стават публично достъпни, се присъждат по 0,5 т. (мах. 3 т.)* |  |  |
| 2 | Информирани ли са и по какъв начин гражданите на общината през 2014 г. за издадени обществено значими заповеди и актове на кмета за организирането и провеждането на събития, публични обсъждания, съгласувателни процедури и др. подобни прояви на кмета и общинската администрация?  *При положителен отговор, посочете в графа „ДА“ доказателствата, които прилагате като файл или линк на сайта - копия на информационно табло, сайт, публикации в местни медии и други средства за разгласа на обособени за целта обществени места. За всеки информационен канал (информационни табла, интернет страница, публикации в местни медии, TV, радио и др.), по който документите стават публично достъпни, се присъждат по 0,5 т. (мах. 3 т.)* |  |  |
| 3 | Има ли на сайта на администрацията обособена секция „Достъп до информация“, в която се публикува изискуемата по чл. 15 и чл. 15а от ЗДОИ информация?  *При положителен отговор, посочете в графа „ДА“ доказателствата, които прилагате като файл или линк на сайта:*   * *приети и налични на сайта вътрешни правила относно достъпа до обществена информация и реда за достъп до публичните регистри, съхранявани от административната структура – 0,5 т.* * *описание на правомощията на административния орган и данни за организацията, функциите и отговорностите на ръководената от него администрация – 0,5 т.* * *списък на издадените актове в изпълнение на неговите правомощия – 0,5 т.* * *описание на информационните масиви и ресурси, използвани от съответната администрация – 0,5 т.* * *наименованието, адреса, телефона и работното време на звеното в съответната администрация, което отговаря за приемането на заявленията за предоставяне на достъп до информация – 0,5 т.* * *публикуван годишен отчет за постъпилите заявления за достъп до обществена информация, който включва и данни за направените откази и причините за това – 0,5 т.* |  |  |
| 4 | Създадена ли е възможност за извършване на справки относно движението на документи и/или подаване на заявки за услуги по електронен път?  *При положителен отговор, посочете в графа „ДА“ доказателствата, които прилагате като копие/препратка към сайта на администрацията с доказателство за:*   * *възможност за деловодна справка с код за достъп – 1 т.* * *възможност за заявяване на услуги по електронен път – 1 т.* * *възможност за получаване на услуги по електронен път – 1 т.* |  |  |
| **\*** | Оценка на функционалността на интернет страницата на общинската администрация  *Оценката ще бъде извършена от членове на комисията по методология, специално разработена за целта и описана в регламента за конкурса. Оценката на интернет страницата, умножена по коефициент 0,25, ще бъде прибавена към сумарния резултат от останалите въпроси във формуляра (ще носи приблизително между 0 и 7 т.)* |  |  |
| **II.** | **Обратна връзка от потребителите на услуги и гражданско участие** |  |  |
| 5 | Създала ли е администрацията канали за приемане на сигнали за корупция (например „горещ” телефон, кутия за сигнали за корупция, е-адрес, онлайн подаване на сигнал)?  *При положителен отговор, посочете в графа „ДА“ доказателствата, които прилагате, като файл или линк на сайта. За всеки канал се дават по 0,5 т. (мах. 2 т.) + 1 т. за наличие на утвърдени правила за приемане и обработка на сигналите + 1 т. ако тези правила са публикувани на сайта.* |  |  |
| 6 | По какъв начин се извършва публичното обществено обсъждане на проекто-бюджета с местната общност?  *Копие от подробен протокол от проведено обществено обсъждане на общинския бюджет за настоящата година и описание на начина, по който общината организира обсъждането* ***(посочете един от трите варианта):***  ***а)*** *публикува покана в общинския вестник и на интернет страницата на общината и провежда еднократно обсъждане, което се води от кмета, а главният счетоводител запознава гражданите устно с проекто-бюджета за следващата година (1 т.)*  ***б)*** *освен изброените в подточка а) неща, предварително запознава гражданите с датата за предстоящото обсъждане, изпраща нарочни покани до някои от заинтересованите страни и предварително подготвя кратък материал с най-важните параметри на бюджета, който публикува на интернет страницата и предоставя на хартиен носител на всички, които се интересуват (2 т.)*  ***в)*** *освен изброените в подточки а) и б) неща, организира повече от една срещи - дискусии с гражданите (две или три), на които се обсъждат подробно проекта на бюджета за предстоящата година в неговата приходна и разходна част, както и инвестиционната програма на общината – водещ на тези обсъждания не е кметът на общината, а неутрален модератор, който умее да окуражи хората да участват в дискусията (3 т.)* |  |  |
| 7 | Провеждана ли е през календарната 2014 година някоя от формите на прякото участие на гражданите в местното самоуправление – местен референдум, гражданска инициатива, общо събрание, съгласно Закона за пряко участие на гражданите в държавната власт и местното самоуправление?  *При положителен отговор, посочете в графа „ДА“ доказателствата, които прилагате като файл или линк на сайта:*   * *подкрепящи документи за проведен местен референдум/гражданска инициатива/общо събрание (копие на публичния регистър, в който се завеждат предложенията за произвеждане на местен референдум съгласно чл. 27 (5) от ЗПУГДВМС, бланка за събиране на подписите, решение на ОС за провеждане на референдум/общо събрание и резултати от него) – 1 т.* * *документ, доказващ включването на резултатите от проведената форма на пряко участие на гражданите в местното самоуправление в някакъв план за действие – 2 т.* |  |  |
| 8 | Има ли общината местен обществен посредник (омбудсман)?  *При положителен отговор, посочете в графа „ДА“ доказателствата, които прилагате като файл или линк на сайта - копие на сайт, информационно табло, предоставящи координати за връзка с омбудсмана – 1 т.* |  |  |
| 9 | Функционират ли обществени съвети с участие на представители на местната власт и гражданското общество за консултации по значими за общината въпроси?  *При положителен отговор, посочете в графа „ДА“ доказателствата, които прилагате като файл или линк на сайт:*   * *списък на функциониращите обществени съвети – 1 т. + 1 т., ако списъкът е публичен,* * *кратко представяне на резултатите от дейността на поне един съвет през настоящата година – 1 т.* |  |  |
| **III.** | **Отчетност** |  |  |
| **3.1.** | **Вътрешна отчетност и вътрешни процеси, насочени към постигане на по-голяма прозрачност** |  |  |
| 10 | Има ли администрацията внедрена система за управление на качеството и информационната сигурност?  *При положителен отговор, посочете в графа „ДА“ доказателствата, които прилагате като файл или линк на сайт - сканирано копие на сертификата,* ***валиден към 31.12.2014 г.:***   * *за внедрена система ISO 9001 - 1 т* * *за внедрена система ISO 27001 - 1 т.* * *за внедрена система CAF - 2 т.* |  |  |
| 11 | Има ли администрацията план/комуникационна стратегия за прозрачно управление и разработени местни антикорупционни мерки?  *При положителен отговор, посочете в графа „ДА“ доказателствата, които прилагате като файл или линк на сайта към:*   * *план/комуникационна стратегия за прозрачно управление (с включени антикорупционни мерки) – 1 т.* * *отчет за изпълнението на плана/комуникационната стратегия за прозрачно управление – 2 т.* |  |  |
| **3.2.** | **Отчетност пред потребителите на услуги** |  |  |
| 12 | Оповестена ли е публично Програмата за управление на кмета за период 2011-2015 г. и публикуван ли е Отчет за дейността на кмета за 2014 г. на официалния интернет адрес на общината?  *При положителен отговор, посочете в графа „ДА“ доказателствата, които прилагате като линк към сайта:*  *- Програма за управление на кмета за период 2011-2015 г. - 1 т.*  *- Отчет за изпълнението на програмата за 2014 г. – 2 т.* |  |  |
| 13 | Прави ли се от администрацията периодичен публичен анализ на обратната връзка с гражданите (жалби, похвали, препоръки, интернет форум), по какъв начин и на какъв период от време?  *При положителен отговор, посочете в графа „ДА“ доказателствата, които прилагате като файл или линк на сайта към:*   * *вътрещен анализ на обратната връзка (в отчет) – 1 т.* * *доказателство за публикуван такъв анализ – 2 т.* * *документ за предприети действия вследствие на обратната връзка от гражданите – 2 т.* |  |  |
| 14 | Поддържат ли се актуални регистри на общинската собственост в общината и на сделките с недвижими имоти, собственост на общината и публично достъпни ли са?  *При положителен отговор, посочете в графа „ДА“ доказателствата, които прилагате като файл или линк на сайт към копие от документа и описание на начина, по който той се поддържа (със заповед на кмета или друга процедура) и по който става достъпен за гражданите:*   * *за актуален публичен регистър на общинската собственост - 1 т. при наличие на документа и осигурен публичен достъп до него по определена процедура + 1 т., ако се покаже, че е публикуван на сайта и достъпът до него е абсолютно свободен;* * *за актуален публичен регистър на разпоредителните сделки с недвижими имоти, собственост на общината - 1 т. при наличие на документа и осигурен публичен достъп до него по определена процедура + 1 т., ако се покаже, че е публикуван на сайта и достъпът до него е абсолютно свободен.* |  |  |
| 15 | Има ли създаден публичен регистър на проектите – разработвани, подавани, спечелени, изпълнявани от общинската администрация?  *При положителен отговор, посочете в графа „ДА“ доказателствата, които прилагате като файл или линк на сайта към регистър – 1 т. при наличие на документа + 1 т., ако се покаже, че е публично достъпен.* |  |  |
| 16. Описание (до 300 думи) по Ваш избор на добре работеща практика за осигуряване на прозрачност в дейността на администрацията (която не е обхваната в настоящия въпросник и не е резултат от партньорство) за включване в наръчник с добри практики – *носи до 3 допълнителни точки.* | | | |
| Служител за контакт:  Координати: | | | |

**Приложение 3**

|  |  |
| --- | --- |
| 1 | Областна администрация: |
|  |  |
| 2 | Партньор/и:  *(Избройте партньорите си – структури на гражданското общество, тяхната роля в посочената практика и в какви отношения сте с тях, напр. стратегическо партньорство или краткосрочни взаимоотношения.)* |
|  |  |
| 3 | Описание на практиката:  *(до 1 страница)* |
|  |  |
| 4 | Как са формулирани целите и приоритетите на практиката (с или без участието на гражданското общество); кой е инициатор на практиката: |
|  |  |
| 5 | Как практиката спомага за реализиране на прозрачност в действията на администрацията:  *Насоки за отговор:*  *- подобрява достъпа до услуги и информация за дейността на администрацията*  *- включва местната общност при вземане на решения от обществен интерес*  *- повишава отчетността на администрацията пред гражданите и бизнеса*  *- намалява предпоставките за корупция* |
|  |  |
| 6 | Какви иновативни подходи прилага практиката: |
|  |  |
| 7 | Как се постига устойчивост на постигнатите от практиката резултати: |
|  |  |
| 8 | Как е отразена медийно посочената практика: |
|  |  |
| 9 | Надгражда ли описаната практика предишни практики:  *(опишете накратко предишната практика/и, до 500 думи за всяка практика)* |
|  |  |
| 10 | Служител за контакт:  Координати: |

**ФОРМУЛЯР**

**за кандидатстване за приз на ФОНДАЦИЯ ЗА ПРОЗРАЧНИ РЕГЛАМЕНТИ**

**в категория**

***„Най-добра практика за партньорство между областна администрация и структурите на гражданското общество за реализиране на прозрачност в действията на администрацията”***

**Приложение 4**

**ФОРМУЛЯР**

**за кандидатстване за приз на ФОНДАЦИЯ ЗА ПРОЗРАЧНИ РЕГЛАМЕНТИ**

**в категория**


***„Най-добра практика за партньорство между общинска администрация и структурите на гражданското общество за реализиране на прозрачност в действията на администрацията”***

|  |  |
| --- | --- |
| 1 | Общинска администрация: |
|  |  |
| 2 | Партньор/и:  *(Избройте партньорите си – структури на гражданското общество, тяхната роля в посочената практика и в какви отношения сте с тях, напр. стратегическо партньорство или краткосрочни взаимоотношения.)* |
|  |  |
| 3 | Описание на практиката:  *(до 1 страница)* |
|  |  |
| 4 | Как са формулирани целите и приоритетите на практиката (със или без участието на гражданското общество); кой е инициатор на практиката: |
|  |  |
| 5 | Как практиката спомага за реализиране на прозрачност в действията на администрацията:  *Насоки за отговор:*  *- подобрява достъпа до услуги и информация за дейността на администрацията*  *- включва местната общност при вземане на решения от обществен интерес*  *- повишава отчетността на администрацията пред гражданите и бизнеса*  *- намалява предпоставките за корупция* |
|  |  |
| 6 | Какви иновативни подходи прилага практиката: |
|  |  |
| 7 | Как се постига устойчивост на постигнатите от практиката резултати: |
|  |  |
| 8 | Как е отразена медийно посочената практика: |
|  |  |
| 9 | Надгражда ли описаната практика предишни практики:  *(опишете накратко предишната практика/и, до 500 думи за всяка практика)* |
|  |  |
| 10 | Служител за контакт:  Координати: |

**С ПОДКРЕПАТА НА:**



**ИНСТИТУТ ЗА УПРАВЛЕНИЕ НА ПРОГРАМИ И ПРОЕКТИ**









**София 1000, бул. „Княз Александър Дондуков“ № 11, ет. 2**

**тел./ fax 02/987 13 14; 987 33 05**

**e-mail:** [**office@ftr-bg.org**](mailto:office@ftr-bg.org)

**www.ftr-bg.org**